

**REPUBLIKA HRVATSKA**

**ŠIBENSKO - KNINSKA ŽUPANIJA**

**GRAD DRNIŠ**

**GRADSKO VIJEĆE**

KLASA: 321-01/23-10/1

URBROJ: 2182-06-23-01

Drniš, \_\_\_\_\_\_\_\_\_\_\_\_\_ 2023. godine

Na temelju članka 69. stavka 4. Zakona o šumama („Narodne novine“ br. 68/18, 115/18, 98/19, 32/20 i 145/20) i članka 51. Statuta Grada Drniša (“Službeni vjesnik Grada Drniša” broj 02/21, 02/22), Gradsko vijeće Grada Drniša na \_\_\_\_\_\_sjednici održanoj \_\_\_\_\_\_\_\_ 2023. godine d o n o s i

**Program utroška sredstava šumskog doprinosa za 2023. godinu**

Članak 1.

Ovim Programom utroška sredstava šumskog doprinosa za 2023. godinu utvrđuje se namjena korištenja i kontrola utroška sredstava šumskog doprinosa kojeg plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) na području Grada Drniša u visini od 5%, sukladno Zakonu o šumama.

Članak 2.

Sredstva šumskog doprinosa uplaćuju se na račun Proračuna Grada Drniša, a koriste se isključivo za financiranje izgradnje i održavanja komunalne infrastrukture.

Članak 3.

U Proračunu Grada Drniša za 2023. godinu planirani su prihodi po osnovi šumskog doprinosa u ukupnom iznosu od 60,00 eura.

Sredstva šumskog doprinosa iz stavka 1. ovog članka koristiti će se za financiranje gradnje i održavanja komunalne infrastrukture sukladno Programu gradnje objekata i uređaja komunalne infrastrukture u 2023. godini.

Članak 4.

Za realizaciju ovog Programa zadužuje se Upravni odjel za prostorno uređenje, graditeljstvo, komunalno gospodarstvo i zaštitu okoliša.

Članak 5.

Program stupa na snagu osmog dana od dana objave u „Službenom vjesniku Grada Drniša“.

Predsjednik

Tomislav Dželalija, dipl.ing.

**O B R A Z L O Ž E N J E**

**Programa utroška sredstava šumskog doprinosa za 2023. godinu**

**Šumski doprinos je određen člankom 69. Zakona o šumama („Narodne novine“ br. 68/18, 115/18, 98/19, 32/20 i 145/20) :**

**-** u stavku 1. navedenog članka propisano je da pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) plaćaju jedinicama lokalne samouprave šumski doprinos u odnosu na prodajnu cijenu proizvoda na panju.

- u stavku 2. propisano je da se šumski doprinos na području Grada Drniša plaća u visini od 5%.

- stavkom 3. određeno je da se sredstva šumskog doprinosa uplaćuju na poseban račun jedinice lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture.

- stavkom 4. propisano je da su radi namjenskog korištenja i kontrole utroška sredstava šumskog doprinosa jedinice lokalne samouprave dužne donijeti Program utroška sredstva šumskog doprinosa.

Sredstava šumskog doprinosa koja se očekuju u 2023. godini iznose 60,00 eura i koristiti će se za financiranje gradnje i održavanja komunalne infrastrukture, sukladno Programu gradnje objekata i uređaja komunalne infrastrukture u Gradu Drnišu za 2023. godinu i Programu održavanja komunalne infrastrukture na području Grada Drniša za 2023. godinu.