# OBRAZLOŽENJE

**IZMJENA I DOPUNA PLANA PRORAČUNA GRADA DRNIŠA ZA 2023. GOD.**

**Proračun Grada Drniša za 2023. („Službeni glasnik Grada Drniša“, broj 5/22) planiran u iznosu od 5.160.000,00 €, povećava se za iznos od 726.500,00 €, te novi Plan iznosi 5.886.500,00 €.**

## PRIHODI I PRIMICI

1. Porez i prirez na dohodak planiran u iznosu od 1.712.000,00 € umanjuje se za 100.000,00 €, te novi Plan iznosi 1.612.000,00 €. Razlog istom umanjenju je predviđanje većeg povrata poreza na dohodak po godišnjoj prijavi u 2023., a koji se odnosi za 2022. godinu. Naime na kraju 2022. godine utvrđen je ukupni povrata poreza po godišnjoj prijavi za 2021. izvršen u 2022. i iznosio je 2.116.828,12 kn ili 280.951,37 €. Kako se očekuje još veći povrat poreza po prijavama za 2022. koje će se izvršiti u 2023. naveden plan se umanjuje za gore navedeno.
2. Prihodi od pomoći EU, kapitalne pomoći i vlastiti prihodi planirani u iznosu od 480.000,00 € kod proračunskog korisnika Dječji vrtić Drniš povećavaju se za iznos od 251.500,00 €, te novi plan proračunskog korisnika iznosi 731.500,00 €.

**PRENESENI VIŠAK IZ PRETHODNIH GODINA**

Planirani višak prihoda u iznosu od 80.000,00 €, povećava se za 575.000,00 € te novi plan iznosi 655.000,00 €.

# *POSEBNI DIO*

## Obrazloženje rashoda i izdataka po organizacijskoj klasifikaciji i programima

**Razdjel 002 Upravni odjel za prostorno planiranje, komunalne djelatnosti i zaštitu okoliša**

Planirani rashodi u okviru ovog Upravnog odjela u iznosu od 777.050,00 €, povećavaju se za 357.850,00 €, te novi plan iznosi 1.134.900,00 €.

Navedena povećanja odnose se na programe i aktivnosti:

1. Program 2001 - Prostorno planska i tehnička dokumentacija planirana u iznosu od 52.000,00 € povećavaju se za 28.000,00 €, te novi plani iznosi 80.000,00 €. Navedena sredstva odnose se na povećanje rashoda za geodetske usluge u iznosu od 6.000,00 € i 22.000,00 € na izradu projektno tehničke i troškovničke dokumentacije, koja je neophodna za daljnja ulaganja na području Grada.
2. Program 3001 – Program gradnje komunalne infrastrukture planiran u iznosu od 126.000,00 €, povećava se za 5.400,00 €. Isto povećanje se odnosi na realizaciju programa gradnje iz 2022. godine.
3. Program 3002 – Program održavanja komunalne infrastrukture planiran u iznosu od 569.050,00 € povećava se za 324.450,00 €, te novi plan iznosi 923.500,00 €. Navedena povećanja se odnose na:

* trošak električne energije planiran u iznosu od 260.000,00 € povećava se za 140.000,00 €, naime prosječni mjesečni trošak električne energije u 2022. je iznosio cca 20.000,00 €, dok se isti radi povećanja cijena u ovoj godini očekuje prosječni mjesečni trošak cca 30.000,00 €. Ostvarenje ovih rashoda će u dobrom dijelu ovisiti i o mjerama Vlade RH o ublažavanju rasta cijene električne energije,
* rashodi za nabavku materijala za javnu rasvjetu odnosno za zamjenu postojećih rasvjetnih tijela sa novim žaruljama, te postavljanje istih planirani u iznosu od 34.000,00 € povećavaju se za 81.000,00 €, te novi plan iznosi 115.000,00 €.
* rashodi za održavanje uređaja i objekata javne namjene planirani su u iznosu od 14.500,00 € povećavaju se za 29.000,00 €, te novi plan iznosi 43.500,00 €. Navedeno povećanje se odnosi na troškove restauracije Vrela života i postavljanje rampe na parkingu ispred gradske uprave,
* rashodi za uklanjanje nelegalnog otpada planirani u iznosu od 14.500,00 € povećavaju se u iznosu od 6.500,00 €, te novi plan iznosi 21.000,00 €. Navedeni rashodi se povećavaju radi izrade monitoringa Moseć. Naime monitoring odlagališta nakon njegovog zatvaranja je potrebno provoditi jedanput svake godine tijekom razdoblja od 20 godina,
* rashodi za održavanje nerazvrstanih cesta planirani u iznosu od 23.050,00 € povećavaju se za 67.950,00 €, te novi plan iznosi 91.000,00 €. Kako usluge održavanja nerazvrstanih cesta podrazumijevaju planiranje, tamponiranje, košenje, uklanjanje raslinja i grmlja, valjanje, učvršćivanje betonom, postavljanje horizontalne i vertikalne signalizacije i sl., navedeni planirani rashodi nisu dostatni za najneophodnije redovno praćenje stanja po cijenama na tržištu, te se za iste rashode planiraju dodatna sredstva.

**Razdjel 003 Upravni odjel za gospodarstvo, financije i društvene djelatnosti**

Planirani rashodi u okviru ovog Upravnog odjela u iznosu od 4.275.100,00 €, povećavaju se za 368.650,00 €, te novi plan iznosi 4.643.750,00 €.

1. Program 1001 – Redovna djelatnost tijela grada - planirani iznos od 852.120,00 € povećava se za 37.600,00 €, te novi plan iznosi 889.720,00 €, a odnose se na slijedeće aktivnosti:

* rashodi za zaposlene usklađuju se sa Odlukom o visini osnovice za obračun plaća u 2023. godini i povećavaju se u bruto iznosu sa pripadajućim doprinosima u iznosu od 11.600,00 €,
* materijalno financijski rashodi tijela povećavaju se za 30.000,00 €, te novi plan iznosi 230.620,00 €. Povećanje rashoda se odnose na troškove intelektualnih usluga radi revidiranja odnosno pripreme dokumentacije za projektne prijave za NPO, za ostale intelektualne usluge, te za premija osiguranja imovine i računalnie usluge,
* otplata kratkoročnog zajma državnom proračunu smanjuje se za 42.000,00 € s temelja povrata poreza za 2021. koji je u cijelosti vraćen u prosincu 2022. godine,
* nabavka opreme za potrebe upravnih tijela planirani iznos od 12.000,00 € povećava se za 38.000,00 €, te novi plan iznosi 50.000,00 €. Navedeni rashodi će se koristiti za nabavku servera i novih računala sa pripadajućim softverima i licencama, te nabavku kućica za organizaciju adventa i sličnih događanja.

1. Program 5002 – Potpore u obrazovanju - planiran u iznosu od 47.500,00 € umanjuju se za 900,00 €, te novi plan iznosi 46.600,00 €. Naime po provedenom pozivu potpora učenicima i studentima planirana sredstva nisu u cijelosti iskorištena, te su dijelom ista preusmjeravaju za troškove usluga edukativnih radionica za pripremu polaganja državne mature učenicima srednje škole i to u iznosu od 2.600,00 €.
2. Program 7002 – Promicanje turističkih sadržaja – planirani iznos od 16.000,00 €, povećava se za iznos od 18.000,00 €, te novi plan iznosi 34.000,00 €. Navedeni rashodi se odnose na troškove obljetnica, proslava i manifestacija, adventa i sl. koji će se organizirati u 2023.god.
3. Program 1202 – Razvoj poljoprivrede – planirani iznos od 3.400,00 € povećava se za 6.600,00 €, te novi plan iznosi 10.000,00 €, a služit će u svrhu poticaja u poljoprivredi po provedenom pozivu.
4. Program 1301 – Promicanje prava djece – planirani iznos od 1.800,00 € povećava se za 6.200,00 €, te novi plan iznosi 8.000,00 €. Ovi rashodi obuhvaćaju: financijska sredstva za djecu, podrška i potpora udrugama za djecu, dijete u sigurnom i zdravom gradu, zdravlje djece, odgoj i obrazovanje djece, kultura i šport za djecu, slobodno vrijeme i rekreacija za djecu i sl. Iz svega navedenog Grad Drniš kao „Grad prijatelj djece“ osigurava i dodatna sredstva za provedbu navedenog programa.

1. Program 1601 – Poticanje stanogradnje – planirani iznos od 27.000,00 € povećava se za 33.000,00 €, te novi plan iznosi 60.000,00 € kao poticajna mjera stanogradnje mladim obiteljima.
2. Program 2401 – Rashodi za nabavku imovine - je novi program za dodatna ulaganja na objektima u vlasništvu JLS. Isti se planira u iznosu od 113.940,00 €. Iz navedenih sredstava će se financirati postavljanje solara na planinarskom domu Promina, zamjena stolarije u dijelu zgrade tzv. „Dom kulture“, te ostalih građevinskih radova na objektima u vlasništvu Grada.

Glava 00302 Proračunski korisnici

1. Javna vatrogasna postrojba Drniš – kod ovog proračunskog korisnika planira se dodatni iznosu od 25.000,00 € za nabavku vozila s ljestvama, te novi plan proračunskog korisnika iznosi 612.700,00 €.
2. Gradski muzej Drniš – kod ovog proračunskog korisnika planira se povećanje u iznosu od 16.060,00 €, te novi plan iznosi 202.900,00 €. Dodatni iznos od 9.000,00 € je za sufinanciranje Stalnog postava i nabavku muzejske građe, 3.410,00 € na usklađenje rashoda za zaposlene sukladno važećoj osnovici za obračun plaća, te 3.650,00 € za materijalne troškove.
3. Pučko otvoreno učilište Drniš – kod ovog proračunskog korisnika planira se dodatni iznos od 16.000,00 €, te novi plan iznosi 142.300,00 €. Usklađuju se rashodi za zaposlene odnosno rashodi za djelatnika koji obavlja poslove kućnog majstora u 2023. godini, isplatu otpremnine nakon odlaska u mirovinu, te usklađenje sa osnovicom za obračun plaća u ukupnom iznosu od 15.500,00 €. Dodatnih 500,00 € osigurava se za materijalne troškove korisnika.
4. Narodna knjižnica Drniš - kod ovog proračunskog korisnika planira se dodatni iznos od 5.150,00 €, te novi plan iznosi 98.740,00 €. Povećavaju se rashodi za zaposlene u iznosu od 4.100,00 € radi usklađenja osnovice za obračun plaća, te dodatnih 750,00 € za materijalne rashode i 300,00 € za sufinanciranje nabavke knjižne građe.
5. Dječji vrtić Drniš – sukladno financijskom planu ovog proračunskog korisnika planira se povećanje u iznosu od 92.000,00 €, te novi plan iznosi 1.613.000,00 €. Najznačajnije izmjene kod ovog proračunskog korisnika odnose se na promjene izvora financiranja po pojedinim aktivnostima i projektima:

* redovno financiranje ustanove iz izvora opći prihodi i primici iz nadležnog proračuna umanjuju se za 200.700,00 €, te će se isti financirati iz vlastitih prihoda i pomoći EU za provedbu projekta nastavka unapređenja usluga za djecu u sustavu ranog i predškolskog uzrasta,
* kapitalni projekt - investicijsko ulaganje na objektu dječjeg vrtića planira se u iznosu od 192.000,00 €, od čega se 62.000,00 € financira iz općih prihoda i primitaka proračuna, a 130.000,00 € iz kapitalnih pomoći i to za sanaciju i adaptaciju objekta, te nabavku solara.
* projekt nastavka unapređenja usluga za djecu u sustavu ranog i predškolskog uzrasta koji se financira iz EU pomoći povećava se za 107.000,00 €.

Pročelnik:

Ivana Sučić,dipl.oec.v.r.